Lav et referat af nedenstående tekst:

Tekst:
I løbet af de kommende to år skal der opføres et nyt byggeri på Gasværksvej i Aalborg. Aalborg Forsyning vil oprette et nyt driftscenter, hvor de ansatte, der arbejder med vand, fjernvarme, gas, kloak og lager, vil have deres daglige gang. Det betyder, at hovedparten af Aalborg Forsynings ansatte bliver samlet to steder i byen - nemlig på Gasværksvej samt ved Norbis Park, der ligger ved Nordjyllandsværket. - Med det nye byggeri tager vi et stort skridt mod at skabe en stærk og samlet multiforsyning, der tager ansvar for den grønne omstilling af forsyningen i Aalborg Kommune og regionen som helhed, siger Søren Gais Kjeldsen, administrerende direktør i Aalborg Forsyning. Bæredygtighed i højsædet Det er HP Byg, der er valgt som totalentreprenør til projektet, og det skyldes, at de er kommet med en plan for, hvordan byggeriet kan leve op til byggestandarden DGNB (Deutsche Gesellschaft für Nachhaltiges Bauen), som er en bæredygtig certificering af bygninger. - Udover, at pris og kvalitet går op i en højere enhed, er netop HP Bygs løsning af vores krav til bæredygtighed en væsentlig grund til, at vi har valgt dem som totalentreprenør. De har virkelig leveret på bæredygtighed og har budt ind med et gennemarbejdet forslag, siger Søren Gais Kjeldsen. Det betyder, at der blandt andet vil blive brugt miljømærkede materialer, CO2-reduceret beton samt lameller der er lavet af træ fra ansvarlig skovdrift. - HP Byg leverer også, når det handler om vores indretningskrav, og derudover får vi en god robust løsning, hvilket er vigtigt for os, for vi har brug for en bygning, der kan holde til at blive brugt i mange år, siger direktøren i Aalborg Forsyning. Driftscenteret bliver cirka 5.000 kvadratmeter, som vil bestå af værksteder, kontorer og lager.

Referat:
Byggeriet skal stå færdigt i sommeren 2024, og bæredygtighed er et vigtigt parameter i opførelsen.